ҚОНУНИ ҶУМҲУРИИ ТОҶИКИСТОН

ОИД БА ВОРИД НАМУДАНИ ТАҒЙИРОТУ ИЛОВА БА ҚОНУНИ ҶУМҲУРИИ ТОҶИКИСТОН «ДАР БОРАИ ФАЪОЛИЯТИ СУҒУРТАВӢ»

**Моддаи 1.** Ба Қонуни Ҷумҳурии Тоҷикистон аз 23 июли соли 2016 «Дар бораи фаъолияти суғуртавӣ» (Ахбори Маҷлиси Олии Ҷумҳурии Тоҷикистон, с. 2016, №7, мод. 627) тағйироту иловаи зерин ворид карда шаванд:

Дар сархатҳои якум, чорум, бисту дуюм, сиюм ва чилу нуҳуми моддаи 1, қисми 1 моддаи 7, қисми 4 моддаи 24, қисми 3 моддаи 27 ва қисми 2 моддаи 36 калимаҳои «мақоми ваколатдори давлатӣ» ба калимаҳои «мақоми назорати суғуртавӣ» иваз карда шаванд.

Ба моддаи 1 сархати дуюм бо мазмуни зерин илова карда шавад:

«- **мақоми назорати суғуртавӣ** – Бонки миллии Тоҷикистон, ки вазифаҳои танзиму назоратро дар соҳаи фаъолияти суғуртавӣ анҷом медиҳад;».

Аз қисмҳои 4, 10, 11 ва 13 моддаи 4, қисми 2 моддаи 5, қисми 2 моддаи 7, сархати сеюми қисми 4 ва қисми 6 моддаи 8, қисми 2 моддаи 9, матни моддаи 12, қисми 14 моддаи 13, қисми 3 моддаи 25, қисмҳои 4, 7, 8 ва 9 моддаи 26, қисми 2, сархати якуми қисми 4 ва қисмҳои 5 ва 6 моддаи 28, сархати ҳаштуми қисми 2 ва қисмҳои 4, 6, 7, 8 ва 9 моддаи 29, сархати дувоздаҳуми қисми 8 ва қисми 14 моддаи 31, қисмҳои 2, 3 ва 6 моддаи 32, матн ва сархати якуми қисми 4, сархатҳои сеюм, чорум, панҷум ва шашуми қисми 6 ва қисмҳои 7 ва 8 моддаи 34 ва қисми 6 моддаи 37 калимаҳои «ваколатдори давлатии» хориҷ карда шаванд.

Қисми 2 моддаи 33 дар таҳрири зерин ифода карда шавад:

«2. Сиёсати давлатиро дар соҳаи суғурта мақоми дахлдори ваколатдори давлатӣ амалӣ ва назорати фаъолияти суғуртавиро мақоми назорати суғуртавӣ таъмин менамояд.».

Дар моддаи 34:

- аз ном ва қисми 1 калимаи «давлатии» хориҷ карда шавад;

- қисми 3 дар таҳрири зерин ифода карда шавад:

«3. Назорати суғуртавиро Бонки миллии Тоҷикис­тон амалӣ менамояд.».

Дар матни моддаи 35 калимаҳои «мақоми ваколатдори давлатии назорати суғуртавӣ» ба калимаҳои «мақоми назорати суғуртавӣ» иваз карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2018, № 1487**

**ҚАРОРИ**

**Маҷлиси намояндагони**

**Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти суғуртавӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти суғуртавӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. Зуҳуров**

**ш. Душанбе, 18 октябри соли 2017, №908**

**Қарори**

**Маҷлиси миллии**

**Маҷлиси Олии Ҷумҳурии Тоҷикистон**

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти суғуртавӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти суғуртавӣ»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти суғуртавӣ» ҷонибдорӣ карда шавад.

**Раиси Маҷлиси миллии**

**Маҷлиси Олии**

**Ҷумҳурии Тоҷикистон М. Убайдуллоев**

**ш. Душанбе, 21 декабри соли 2017, №468**